b'\n_START_ARTICLE_\nJanez Nepomuk Edling\n_START_SECTION_\n\xc5\xbdivljenje in delo\n_START_PARAGRAPH_\nGrof Edling izhaja iz ajdovske veje plemi\xc5\xa1ke rodbine Edling. Kje je \xc5\xa1tudiral ni znano._NEWLINE_Med 21. januarjem 1772 in 28. julijem 1774 je postal administrator \xc5\xa1kofijskih posestev freisingenskega \xc5\xa1kofa. Ko je postalo aktualno vpra\xc5\xa1anje nove \xc5\xa1ole na Kranjskem je 20. aprila 1774 prvi\xc4\x8d zborovala ljubljanska \xc5\xa1olska komisija. V jeseni 1775 je Bla\xc5\xbe Kumerdej otvoril normalko in postal njen ravnatelj, grof Edling pa referent de\xc5\xbeelne \xc5\xa1olske komisije. Kot referent je urejal osnovno \xc5\xa1olo na Kranjskem in kasneje na \xc5\xa0tajerskem. Njegovo slu\xc5\xbebovanje v Ljubljani pomeni za\xc4\x8detek slovenske \xc5\xa1ole na Kranjskem. Ob njegovi pomo\xc4\x8di so v knjige za slovenske \xc5\xa1ole vklju\xc4\x8dili tudi slovensko leposlovje. Bil je \xc4\x8dlan in ravnatelj obnovljene Academie operosorum.'